<classify> Bodi ya uendeshwaji wa ligi nchin TPBL amempiga faini ya shilingi Laki Tano 500,000 beki wa klabu ya Yanga Lamine Moro kutokana na makosa ya kumrukia mgongoni mchezaji wa Polisi Tanzania Mwinyi Kazimoto. Katika taarifa iliyotolewa na mwenyekiti wa bodi hiyo Almas Kasongo mbali na adhabu ya kulilipishwa faini Lamine Moro pia atakosa michezo mitatu baada ya kumaliza adhabu ya kadi nyekundu aliyopewa baada ya kufanya makosa hayo. Mbali na Lamine Moro mchezaji wa JKT Tanzania Mwinyi Kazimoto amesimamishwa kucheza michezo miwili na faini ya Laki Tano 500,000kutokana na kusababisha vurugu kwenye mchezo huo. Ikumbukwe kuwa wachezaji wote wawili Mwinyi Kazimoto pamoja na Lamine Moro walipewa kadi nyekundu kwenye mchezo huo ulioisha kwa sare ya bao 1-1 kwenye uwanja wa Jamhuri jijini Dodoma. Katika hatua nyingine bodi ya ligi imesema kuwa imepokea malalamiko dhidi ya waamuzi wa mchezo wa ligi kuu bara kati ya Yanga dhidi ya Azam Fc uliopigwa mnamo Juni 21, 2020 kwenye dimba la Taifa Jijini Dar es salaam. Bodi ya ligi imesema kuwa itapeleka malalamiko hayo kwenye kamati ya waamuzi na uamuzi utakaotolewa utatangazwa kwa umma hivi karibuni.  <topic>: MICHEZO 